Ο **Ίγκορ Ρακόσεβιτς** (σερβικά: *Igor Rakočević*, κυριλλικά: Игор Ракочевић, γενν. στις 29 Μαρτίου 1978) είναι Σέρβος στέλεχος καλαθοσφαίρισης και πρώην καλαθοσφαιριστής. Υπηρετεί ως αντιπρόεδρος της Ομοσπονδίας Καλαθοσφαίρισης Σερβίας, όπου είναι υπεύθυνος της Εθνική ανδρών Σερβίας. 

Με ύψος 1,94 μ. έπαιζε τόσο ως πλέι μέικερ όσο και ως σούτινγκ γκαρντ, αλλά πέρασε το μεγαλύτερο μέρος της σταδιοδρομίας του παίζοντας ως σούτινγκ γκαρντ. Κατά τη διάρκεια της σταδιοδρομίας του, ο Ρακόσεβιτς ήταν δύο φορές μέλος της Κορυφαίας Ομάδας της Ευρωλίγκα και τρεις φορές νικητής του βραβείου του Κορυφαίου Σκόρερ της Ευρωλίγκα «Αλφόνσο Φορντ». Ήταν επίσης μέλος της Εθνικής Γιουγκοσλαβίας, η οποία τελικά μετονομάστηκε σε Εθνική Σερβίας και Μαυροβουνίου. Με τη Γιουγκοσλαβία, κέρδισε χρυσά μετάλλια στο Ευρωμπάσκετ του 2001 και στο Παγκόσμιο Πρωτάθλημα του ​​2002.

Επαγγελματική σταδιοδρομία
--------------------------

### Πρώτα χρόνια

Ο Ρακόσεβιτς έπαιξε με τον Ερυθρό Αστέρα και τη Μπούντουτσνοστ, πριν πάει στο NBA. Με τον Ερυθρό Αστέρα κέρδισε το Πρωτάθλημα Γιουγκοσλαβίας τη σεζόν 1997–98 και τερμάτισε δεύτερος στο Κύπελλο Κόρατς την ίδια σεζόν. 

### Μινεσότα Τίμπεργουλβς

Ο Ρακόσεβιτς επιλέχθηκε από τους Μινεσότα Τίμπεργουλβς στον 2ο γύρο (51ος συνολικά) του NBA Ντραφτ 2000. Δεν έπαιξε στο ΝΒΑ, μέχρι τη σεζόν 2002-03, κατά την οποία είχε συνολικά 244 λεπτά χρόνου αγώνα, σε 42 αγώνες και κατά μέσο όρο 1,9 πόντους, 0,8 ασίστ και 0,4 ριμπάουντ ανά αγώνα. Αποδεσμεύθηκε μετά το τέλος της σεζόν και υπέγραψε με τους Σαν Αντόνιο Σπερς, οι οποίοι τον αποδέσμευσαν λίγο αργότερα. 

### Επιστροφή στην Ευρώπη

Τον Οκτώβριο του 2003, ο Ρακόσεβιτς επέστρεψε στην Ευρώπη και υπέγραψε με τον Ερυθρό Αστέρα, όπου αναδείχθηκε ο κορυφαίος σκόρερ της Αδριατικής Λίγκας. Ήταν ο αρχηγός και ο καλύτερος παίκτης της ομάδας εκείνη τη σεζόν (2003-04). 

Συνέχισε τη σταδιοδρομία του στην Ισπανία, όπου έπαιξε με την Παμέσα Βαλένθια, τη Ρεάλ Μαδρίτης και την Ταού Κεράμικα. Τη σεζόν 2006–07 της Ευρωλίγκα, κέρδισε το Βραβείο Κορυφαίου Σκόρερ «Αλφόνσο Φορντ». Επιλέχθηκε επίσης στη Δεύτερη Ομάδα της Ευρωλίγκα την ίδια σεζόν. Με την Ταού Κεράμικα, ο Ρακόσεβιτς κέρδισε το Σούπερ Καπ Ισπανίας το 2006, το 2007 και το 2008, το Κύπελλο Ισπανίας το 2009 και το Πρωτάθλημα Ισπανίας το 2008. Κέρδισε επίσης ακόμη ένα Βραβείο Αλφόνσο Φορντ με την Κεράμικα, το 2009. 

Τον Ιούνιο του 2009, υπέγραψε τριετές συμβόλαιο με την τουρκική Εφές Πίλσεν. Παίζοντας με την Εφές, κέρδισε επίσης το Βραβείο Αλφόνσο Φορντ το 2011. Τον Ιούνιο του 2011 αποχώρησε από την Εφές.

Τον Οκτώβριο του 2011, ο Ρακόσεβιτς υπέγραψε με την ιταλική Μοντεπάσκι Σιένα για τη σεζόν 2011–12.

Στις 9 Αυγούστου 2012, υπέγραψε διετές συμβόλαιο με τον Ερυθρό Αστέρα, η οποία ήταν η τρίτη θητεία του με την ομάδα. Τον Ιούλιο του 2013, ο Ρακόσεβιτς αποφάσισε να μην παίξει για τον Ερυθρό Αστέρα την επόμενη σεζόν και δήλωσε ότι θα παίξει στο εξωτερικό για μία ακόμη σεζόν ή θα αποσυρθεί και θα γίνει ο αθλητικός διευθυντής της ομάδας.

Εθνική ομάδα
------------

Ο Ρακόσεβιτς έκανε το ντεμπούτο του με την Εθνική Γιουγκοσλαβίας στους Θερινούς Ολυμπιακούς Αγώνες του 2000. Ακολούθως, έπαιξε στο Ευρωμπάσκετ του 2001 στην Τουρκία (όπου κέρδισε το χρυσό μετάλλιο) και στο Ευρωμπάσκετ του 2005 στη Σερβία και το Μαυροβούνιο. Ήταν μέλος της Γιουγκοσλαβίας που έγινε Παγκόσμια Πρωταθλήτρια στην Ινδιανάπολη, στο Παγκόσμιο Πρωτάθλημα του 2002 και ήταν ο αρχηγός της Εθνικής Σερβίας και Μαυροβουνίου στην Ιαπωνία, στο Παγκόσμιο Πρωτάθλημα του 2006. Έπαιξε επίσης στους Θερινούς Ολυμπιακούς Αγώνες του 2004 στην Αθήνα.

Μετέπειτα σταδιοδρομία
----------------------

Το Φεβρουάριο του 2015, ο Ρακόσεβιτς εξελέγη αντιπρόεδρος της Ομοσπονδίας Καλαθοσφαίρισης Σερβίας και ορίστηκε υπεύθυνος της Εθνικής ανδρών Σερβίας.

Προσωπική ζωή
-------------

Ο Ρακόσεβιτς είναι γιος του πρώην Σέρβου καλαθοσφαιριστής, Γκόραν Ρακόσεβιτς, ο οποίος έπαιξε ως πόιντ γκαρντ στον Ερυθρό Αστέρα. Λόγω της αυθεντικής εμφάνισής του, του έδωσαν το ψευδώνυμο «Δρακουμέλ».

Στατιστικά σταδιοδρομίας
------------------------

### NBA

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2002–03 | Μινεσότα | 42 | 0 | 5.8 | .379 | .417 | .806 | .4 | .8 | .1 | .0 | 1.9 |
| Σταδιοδρομία |  | 42 | 0 | 5.8 | .379 | .417 | .806 | .4 | .8 | .1 | .0 | 1.9 |

Βραβεία και επιτεύγματα
-----------------------

### Συλλογικά

Ερυθρός Αστέρας
* Πρωτάθλημα Γιουγκοσλαβίας (1): 1998
* Κύπελλο Σερβίας (2): 2004, 2013

Μπούντουτσνοστ
* Πρωτάθλημα Γιουγκοσλαβίας (1): 2001
* Κύπελλο Γιουγκοσλαβίας (1): 2001

Βαλένθια
* Πρωτάθλημα Βαλένθια (1): 2005

Ρεάλ Μαδρίτης
* Τουρνουά Κοινότητας της Μαδρίτης (1): 2006

Ταού Κεράμικα
* Πρωτάθλημα Ισπανίας (1): 2008
* Κύπελλο Ισπανίας (1): 2009
* Σούπερ Καπ Ισπανίας (3): 2006, 2007, 2008

Εφές Πίλσεν
* Σούπερ Καπ Τουρκίας (2): 2009, 2010

Μοντεπάσκι Σιένα
* Πρωτάθλημα Ιταλίας (1): 2012
* Κύπελλο Ιταλίας (1): 2012

### Ατομικά

* Πιο Βελτιωμένος Παίκτης του Πρωταθλήματος Γιουγκοσλαβίας: (1998)
* Κορυφαίος Σκόρερ Φάιναλ Φορ Αδριατικής Λίγκας: (2004)
* Κορυφαίος Σκόρερ της Αδριατικής Λίγκας: (2004)
* Κορυφαίος στα Τρίποντα στο Πρωτάθλημα Ισπανίας: (2007–08)
* 3 × Βραβείο Κορυφαίου Σκόρερ της Ευρωλίγκα «Αλφόνσο Φορντ»: 2007, 2009, 2011
* Δεύτερη Ομάδα Ευρωλίγκα: (2007)
* Πρώτη Ομάδα Ευρωλίγκα: (2009)
* Κορυφαίος Σκόρερ του Πρωταθλήματος Ισπανίας: (2009)
* Κορυφαία Ομάδα Πρωταθλήματος Ισπανίας: (2009)

### Εθνικές Γιουγκοσλαβίας νέων

* Ευρωπαϊκό Πρωτάθλημα U18 1996: 03 ! Χάλκινο
* Nike Hoop Summit 1997
* Παγκόσμιο Κύπελλο U21 1997: 03 ! Χάλκινο
* Ευρωπαϊκό Πρωτάθλημα U20 1998: 01 ! Χρυσό
* Ευρωπαϊκό Πρωτάθλημα U20 1998: Πολυτιμότερος Παίκτης

### Εθνική Γιουγκοσλαβίας ανδρών

* Μεσογειακοί αγώνες 1997: 03 ! Χάλκινο
* Ευρωμπάσκετ 2001: 01 ! Χρυσό
* Παγκόσμιο Πρωτάθλημα 2002: 01 ! Χρυσό

Παραπομπές
----------

1. ↑  pantheon.world/profile/person/Igor\_Rakočević.
2. ↑  *RealGM*. 1160. Ανακτήθηκε στις 4  Απριλίου 2022.
3. ↑  NBA Draft history: 2000 Draft
4. ↑  Rakočević potpisao ugovor sa Crvenom zvezdom (σερβικά)
5. ↑  Tau's Rakocevic wins race for Alphonso Ford Trophy
6. ↑  All-Euroleague team, MVP announced
7. ↑  B92.net Rakočević u Efesu! (σερβικά)
8. ↑  Euroleague.net Top scorer Rakocevic joins Turkish champs.
9. ↑  Rakocevic is Ford Trophy winner again.
10. ↑  Alphonso Ford Top Scorer Trophy: Igor Rakocevic, Efes Pilsen
11. ↑  Igor Rakocevic leaves Anadolu Efes Istanbul.
12. ↑  Montepaschi Siena bags scoring champ Rakocevic.
13. ↑  Κάρχια, E. «Red Star brings Igor Rakocevic back home». *Sportando*. Ανακτήθηκε στις 9 Αυγούστου 2012.
14. ↑  Βουνούλοβιτς, Μπ. «Rakočević u Zvezdi po treći put, ugovor potpisan na dve godine». *Blic Sport* (στα Σερβικά). Ανακτήθηκε στις 9 Αυγούστου 2012.
15. ↑  «Igor Rakocevic won't play for Red Star next season». *Sportando*. Ανακτήθηκε στις 17 Ιουλίου 2013.
16. ↑  «CZ bez Rakočevića naredne sezone». *B92.net* (στα Σερβικά). Ανακτήθηκε στις 17 Ιουλίου 2013.
17. ↑  «Igor Rakočević novi potpredsednik KSS-a: Velika čast i odgovornost». *sport.blic.rs*. Ανακτήθηκε στις 12 Αυγούστου 2018.
18. ↑  Euroleague - Vladimir Stanković: The excitement starts here.

Εξωτερικοί σύνδεσμοι
--------------------

* Ίγκορ Ρακόσεβιτς στο Twitter
* Προφίλ στο acb.com (ισπανικά)
* Προφίλ στο draftexpress.com
* Προφίλ στο euroleague.net
* Προφίλ στο fiba.com
* Προφίλ Αρχειοθετήθηκε 2014-12-30 στο Wayback Machine. στο legabasket.it (ιταλικά).